LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 225**

**2021. gada 22. septembrī**

Atklāta sēde, sākas plkst. 10.00, beidzas plkst. 11.35

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Ministru prezidenta parlamentārā sekretāre **Evika Siliņa;**
* Veselības ministrijas Sabiedrības veselības departamenta Vides veselības nodaļas vadītāja **Jana Feldmane;**
* Slimību profilakses un kontroles centra Infekcijas slimību riska analīzes un profilakses departamenta direktors **Jurijs Perevoščikovs,**
* Tieslietu ministrijas Valststiesību departamenta direktore **Sanita Armagana;**
* Tiesībsarga biroja Sociālo, ekonomisko un kultūras tiesību nodaļas vadītāja vietnieks **Raimonds Koņuševskis;**
* Satiksmes ministrijas Sabiedriskā transporta pakalpojumu departamenta direktore **Annija Novikova;**
* Kultūras ministrijas valsts sekretāre **Dace Vilsone;**
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš;**
* Iekšlietu ministrijas pārstāve **I. Gorbačova Ščogole;**
* Labklājības ministrijas Sociālo pakalpojumu **Aldis Dūdiņš;**
* Ārlietu ministrija Konsulārā departamenta direktores vietniece **Agnese Saliņa;**
* Ekonomikas ministrijas parlamentārā sekretāre **Ilze Indriksone;**
* LDDKĢenerāldirektores vietniece Politikas plānošanas dokumentu eksperte **Ilona Kiukucāne;**

**citas personas:**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

1. **Aktuālā situācija Covid -19 infekcijas izplatības samazināšanā.**
2. **Ministru kabineta 2021. gada 24. augusta noteikumi Nr. 567 “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai.**
3. **Ministru kabineta 2021. gada 31. augusta noteikumi Nr. 588 “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai.**
4. **Ministru kabineta 2021. gada 3. septembra noteikumi Nr. 605 “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai.**
5. **Ministru kabineta 2021. gada 7. septembra noteikumi Nr. 607 “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību. Dod vārdu Ministru prezidenta parlamentārajai sekretārei.

E. Siliņa komentē par vakardienas MK sēdi saistībā ar to, kā turpmāk rīkoties nākotnē, jo saslimušo un hospitalizēto skaits aug. Galvenā lieta, ka ekonomika turpina izaugsmi un to slēgt, neviens nevēlas, skolas arī turpina darbību klātienē, taču ierobežojumi ir nepieciešami. Vakcīnu pieejamība ir nodrošināta, tā kā Johnson & Johnson's Janssen vakcīna, kurai ir nepieciešama viena, deva cilvēkiem ļoti patīk, tā ir nodrošināta. Pandēmijas ierobežošanā vadmotīvs ir vakcīna – tā pasargā iedzīvotāju veselību un dzīvību. Uzsver, ka jāpaplašina pakalpojumu pieejamība daļēji drošajā un drošajā vidē, kā arī konceptuāli tika lemts – mediķu, sociālo darbinieku un pedagogu vakcinācija nozarē būs nepieciešama. Valsts vairs neatmaksās testus, izņemot gadījumus, ja persona ir uzsākusi vakcināciju. Par testu veidiem vēl tiek diskutēts. Par drošības prasībām varēs nerunāt, tad, kad būsim sasnieguši vakcinācijas aptveri - 90% riska grupās, 70%-75% kopēja sabiedrības situācijā, ka arī skatoties pēc hospitalizācijas. Imunizācijas valsts padomes lēmums tiek gaidīts saistībā ar trešās vakcīnas devu, to varētu saņemt seniori, kuri pirmo vakcīnas devu saņēma gada sākumā un kuri ir vecāki par 60 gadiem. Rīkojuma grozījumā tiek atļauts NVD uz tiesībsargājošo iestāžu lēmuma atcelt sertifikātus, kuri ir viltoti, ļoti būtiski bija, lai tādi sertifikāti nebūtu apritē.

J. Rancāns vaicā par to, kad varētu sagaidīt šo Ministru kabineta noteikumu Nr. 360 vienkāršošanu?

E. Siliņa vasarā jau tika sākta izstrāde, divu nedēļu laikā būtu jābūt šiem noteikumiem.

J. Rancāns dod vārdu Krīzes padomes sekretariātam.

K. Druvaskalns komentē, ka šajos procesos Krīzes padomes sekretariāts nav iesaistīts, līdz ar to nav ko piebilst.

J. Perevoščikovs *(rāda sagatavotu prezentāciju, tā pievienota protokolam)* Slimnīcā gultas ātri aizpildās ar Covid-19 pacientiem. Kā arī nāves gadījumi turpina pieaugt. Uzver, ka esošie drošības pasākumi nav pietiekami. Jo vairāk gadījumu, jo grūtāk nokontrolēt Covid-19 infekcijas perēkļus, kas pēcāk uzliek slogu medicīnas darbiniekiem. Turpinoties šādai dinamikai stacionēto pacientu, skaits pieaugs.

J. Rancāns dod vārdu Kultūras ministrijas pārstāvjiem.

U. Zariņš uzsver, ka lieki komentāri nav, apstiprina, ka ministrija piedalās jauno grozījumu izveidē.

J. Rancāns dod vārdu Veselības ministrijas pārstāvjiem.

J. Feldmane uzsver, ka lielākie grozījumi ir tieši veikti saistībā ar izglītības iestāžu procesu atsākšanu. Uzsver, ka vienkāršotajos Nr. 360 noteikumos tiek konkretizēts, ka pakalpojumi būs pieejami daļēji drošajā un drošajā vidē.

J. Rancāns dod vārdu Tieslietu ministrijas pārstāvjiem.

S. Armagana Tieslietu ministriju šie grozījumi neietekmē, līdz ar to nav ko komentēt.

J. Rancāns dod vārdu Izglītības un zinātnes ministrijas pārstāvjiem.

R. Kārkliņš uzsver, ka tika jau komentēti šie, grozījumi. Papildus piebilst, ka papildus tika iekļauta norma, kas ļauj IZM nodot datus NVD, palīdzot datu apmaiņai.

J. Rancāns dod vārdu Iekšlietu ministrijas pārstāvjiem.

I. Gorbačova Ščogole sniedz aktuālos datus par kontroles pasākumiem, uzsver, ka tiek veiktas pārbaudes tirdzniecības centros – 925 pārbaudes, sabiedriskās ēdināšanas vietās – 254 pārbaudes, sabiedriskajā transportā – 211 pārbaudes, skaistumkopšanas salonos – 56 pārbaudes, kopumā veiktas 1335 pārbaudes citās publiskās vietās. Attiecīgi secināts, ka par mutes un deguna aizsegu nelietošanu, un anketu neaizpildīšana iekš covid pass sistēmā ir visbiežāk esošie pārkāpumi. Robežsardze no 1. septembra līdz 20. septembrim uz iekšējām robežām veikusi 4058 Covid-19 testa esamības pārbaudes, no kurām 3107 gadījumos testi bija veikti, 78 nebija veikti, pārējos gadījumos nebija jāveic saistībā ar MK notiekumiem paredzētajiem izņēmumiem. Robežšķērsošanas vietās robežsardze veikusi 5119 šādas pārbaudes. 3424 gadījumos testi bija veikti, bija nebija - 65 pārējos gadījumos nebija jāveic saistībā ar MK notiekumiem paredzētajiem izņēmumiem.

J. Rancāns dod vārdu Labklājības ministrijas pārstāvim.

A. Dūdiņš uzsver, ka tiek aktīvi strādāts pie jaunajiem noteikumiem. Nozare gaida gala lēmumu par šo darbinieku vakcināciju, šāds lēmums noteikti palīdzēs darbinieku motivēšanai vakcinācijai.

J. Rancāns dod vārdu Ārlietas ministrijas pārstāvim.

A. Saliņa komentē sertifikātu sadarbspēju attiecībā uz citām valstīm.

J. Rancāns dod vārdu Ekonomikas ministrijas pārstāvim.

D. Butāne būtiski grozījumi attiecība uz Ekonomikas ministriju nav veikti.

J. Rancāns dod vārdu Tiesībsarga biroja pārstāvim.

R. Koņuševskis aicina komentēt Satiksmes ministrijai normu, kā tā tiks realizēta.

A. Novikova komentē, ka Satiksmes ministrijas kompetencē ir izdarītas izmaiņas saistībā ar transportlīdzekļa kapacitāti, lai izvairītos no cilvēku palikšanas ārpus sabiedriskā transporta, tika palielināta kapacitāte. Apstiprina, ka atsevišķos maršrutos pārvadātājs var veidot reisus, kuros var braukt tikai ar covid sertifikātu, pašlaik šādi dabā vēl nav.

J. Rancāns dod vārdu LDDK pārstāvim.

I. Kiukucāne atkārtoti uzsver, ka LDDK pozīcija ir, ka vakcinācija ir nepieciešama un obligāta, testēšana ir tikai šis te pārejas posms. Būtiski ir neierobežot pakalpojumus un pasargāt darbiniekus. Publiskajam un valsts sektoram ir jārāda piemērs visai sabiedrībai attiecībā uz vakcināciju. Aicina lēmumus pieņemt nekavējoties, jo tautsaimniecība nevar atkārtoti tikt iedragāta!

J. Rancāns dod vārdu deputātiem.

I. Klementjevs, kāpēc Baltijas valstīs saslimstība ir augsta? Aicina komentēt par izdegšanu medicīnas darbiniekiem. Aicina Satiksmes ministriju komentēt šo saslimšanas pieaugumu vai ir domājuši, ka pasažieri ir šie slimības pārnēsātāji?

J. Perevoščikovs atbild, ka, jo mazāka vakcinācijas aptvere, jo lielāks risku grupu apdraudējums.

J. Feldmane akcentē, ka nereti tie ir pacienti, kuri medicīnas darbiniekiem palīdz izdegt. Kā arī slimnīcu gultas skaits ir saistīts ar to, ka tā nav tikai plika gulta tur, ir nepieciešama vesela darba stacija, līdz ar to tiek nodrošināts papildus aprīkojumus un citas nepieciešamās lietas.

J. Rancāns aicina iesaistīties saeimas Publisko izdevumu un revīzijas komisiju iesaistīties saistībā ar šo gultu dārdzību.

A. Novikova uzsver, ka Satiksmes ministrija apzinās šīs drošības problēmas. Ja tiek samazināta ietilpība sabiedriskajā transportā, valsts zaudē naudu.

R. Bergmanis cik daudz bērni mācās mājās, cik daudz bērni no klātienes ir pārgājuši attālināti, kā ir ar masku nēsāšanu, cik daudz pedagogi ir atstājuši izglītības sistēmu, kas notiek ar laboratorijām, vai ir plānotas piemaksas darbiniekiem, kuri palīdz kontrolēt šo Covid-19 infekcijas izplatību skolās.

D. Dambīte komentē, ka šādu informācija var sniegt rakstiski. Ar laboratorijām ir runāts, un process tiek pilnveidots. IZM šie jautājumi par papildu kompensēšanu tiek izskatīti, protams, par to tiek lemts.

M. Možvillo vaicā par terapijas līdzekļiem Eiropas Veselības savienībā.

J. Feldamane uz jautājumu ir grūti atbildēt, jo nav savā darba kompetencē. Primāri ir nesaslimt!

M. Možvillo vaicā par statistiku un vai tā ir neprecīzā.

J. Feldamane uzsver, ka rādītāji ir objektīvi un tie ir precīzi. SPKC katru dienu sniedz informāciju par vakcinācijas aptveri, vakcinēto skaitu, stacionēto skaitu u.c.

M. Možvillo aicina komentēt izbraukuma vakcinācijas nepietiekamību.

J. Rancāns vakcīnas var vienmēr piegādāt vairāk, statistika ir mainīga.

M. Možvillo aicina Labklājības ministrijai komentēt saslimstību klientu vidē, kā arī komentēt, cik daudz darbinieki strādā vairākās darbavietās.

A. Dūdiņš informācija par darbiniekiem tā konkrēti nav, līdz ar to komentēt nevar.

**J.Rancāns** slēdz sēdi.

Sēde pabeigta plkst. 11.35.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore